
Tatimi për kalimin e së drejtës së pronësisë mbi pasuritë 
e paluajtshme

Në mbështetje të nenit 102, pika 4 të Kushtetutës së Republikës së Shqipërisë, si dhe në zbatim të nenit 11 të ligjit nr.8438, datë 28.12.1998 “Për tatimin mbi të ardhurat”, të ndryshuar, Ministri i Financave dhe Ministri i Drejtësisë

UDHËZOJNË:

1. Kalimi i së drejtës së pronësisë mbi pasuritë e paluajtshme, tokë, ndërtesa, tatohet me 10 për qind të fitimeve kapitale të realizuara. Ky paragraf nuk zbatohet në rastet e shkëmbimit të së drejtës së pronësisë mbi tokën me të drejtën e pronësisë mbi ndërtesën e ndërtuar mbi tokë. Në këtë rast tatimi i të ardhurave kryhet sipas procedurës së dhënë në paragrafin 2 të nenit 11 të ligjit nr.8438, datë 28.12.1998 “Për tatimin mbi të ardhurat”, të ndryshuar.
2. Tatimi paguhet nga individi që kalon të drejtën e pronësisë mbi pasurinë e paluajtshme, para kryerjes së regjistrimit të pasurive të mësipërme, në përputhje me aktet ligjore. Pasuria e paluajtshme nuk regjistrohet, pa provuar pagimin e detyrimit pranë zyrave vendore të regjistrimit të pasurive të paluajtshme.
3. Me kalim të së drejtës së pronësisë do të kuptojmë një akt shitjeje apo dhurimi të pasurive të paluajtshme. Në kuptim të nenit 11 të ligjit, me fitime kapitale të realizuara duhet të kuptohet fitimi i realizuar nga shitja e pasurisë së paluajtshme tokë e ndërtesa, pra diferencën midis vlerës së shitjes dhe vlerës së blerjes së pasurisë.
4. Vlera e shitjes së pasurisë së paluajtshme, përcaktohet në kontratën e shitjes të noterizuar, e cila duhet të jetë e firmosur nga palët (shitësi dhe blerësi) e duhet të shprehë sipërfaqen në metër katror të pasurisë, çmimin për metër katror dhe vlerën në lekë të pasurisë. Bashkëngjitur kësaj kontrate duhet të jenë hartat, planimetritë dhe dokumente të tjera, që shërbejnë për hipotekimin e pasurive të paluajtshme. Në vlerësimin e vlerës së shitjes, çmimi i shitjes për metër katror nuk duhet të jetë më i ulët se çmimi minimal fiskal, i përcaktuar në shtojcën bashkëlidhur këtij udhëzimi.
4.1 Drejtoria e Përgjithshme e Tatimeve përditëson çmimet minimale fiskale me indeksin e inflacionit dhe sipas çmimeve të tregut, me përjashtim që brenda një muaji nga hyrja në fuqi të këtij udhëzimi të nxjerrë listat e reja të kostove dhe çmimeve minimale fiskale të ndërtimeve, sipas rretheve e zonave përkatëse, për vitin 2008. Ndarja zonale e qytetit të Tiranës do të bëhet sipas hartës bashkëlidhur këtij udhëzimi.
5. Për rastet e dhurimit të pasurisë së paluajtshme për efekt të llogaritjes së tatimit, vlera e shitjes së pasurisë së paluajtshme do të përcaktohet nga persona të licencuar për vlerësimin e pasurive të paluajtshme dhe çmimi për metër katror i përdorur, nuk mund të jetë më pak, se çmimi minimal fiskal i përcaktuar në shtojcën bashkëlidhur këtij udhëzimi.
6. Në rastet kur individi kalon pronësinë, për herë të dytë e në vazhdim, për efekt të llogaritjes së fitimit kapital të realizuar do të merret diferenca midis vlerës së shitjes dhe vlerës së blerjes të përcaktuara në kontratën paraardhëse.
Shembull:
A: Një shoqëri ndërtimi i shet një individi A një apartament me vlerën 5 000 000 lekë. Ky individ e shet këtë apartament pas dy vjetësh, te një individ B, për 6 000 000 lekë.
Si do të aplikohet tatimi mbi të ardhurat nga kalimi i së drejtës së pronësisë?
Për shitjen e parë nga shoqëria e ndërtimit, individi A nuk tatohet, pasi tatohet shoqëria e ndërtimit me tatimin mbi fitimin.
Në  shitjen e dytë  individi A  do  të  tatohet me 10%  të diferencës midis vlerës  së  shitjes 6 000 000 lekë dhe vlerës së blerjes 5 000 000 lekë.

Pra 10%x (6 000 000-5 000 000)=100 000 lekë do të jetë tatimi mbi të ardhurat nga kalimi i së drejtës së pronësisë për individin A.
7. Në rastet kur kemi shkëmbim të së drejtës së pronësisë mbi tokën me të drejtën e pronësisë mbi sipërfaqen e ndërtimit nuk zbatohet tatimi mbi kalimin e së drejtës së pronësisë. Në këtë rast, do të veprohet sipas përcaktimit ligjor të dhënë në paragrafin e dytë të nenit 4 të ligjit nr.9716, datë 16.4.2007, i cili paraqet një shtesë në fund të nenit 20 “Shpenzime të njohura” të ligjit nr.8438, datë 28.12.1998 “Për tatimin mbi të ardhurat”, për efekt të llogaritjes së tatimit mbi fitimin.
8. Në rastin e kalimit të së drejtës së pronësisë mbi tokën, për efekt të përcaktimit të tatimit mbi të ardhurat për kalim pronësie, çmimet minimale fiskale do të jenë ato të përcaktuara në vendimet e Këshillit të Ministrave nr.816, datë 20.12.2006, nr.555, datë 29.8.2007 dhe nr.653, datë 29.9.2007. Për zonat e tjera të vendit zyrat vendore të regjistrimit të pasurisë së paluajtshme do të marrin në konsideratë vendimet e tjera të Këshillit të Ministrave, të cilat do të miratojnë çmimet minimale përkatëse në hartat e qarqeve.
9. Tatimi mbi të ardhurat nga kalimi i së drejtës së pronësisë paguhet nga individi që kalon të drejtën e pronësisë mbi pasurinë e paluajtshme. Ngarkohen zyrat vendore të regjistrimit të pasurisë së paluajtshme për llogaritjen dhe mbajtjen e tatimit mbi të ardhurat nga kalimi i së drejtës së pronësisë sipas procedurave të përcaktuara në këtë udhëzim. Derdhja e tatimit bëhet para kryerjes së regjistrimit të pasurive të paluajtshme në përputhje me aktet ligjore. Zyrat vendore të regjistrimit të pasurisë së paluajtshme mbledhin tatimin lidhur me kalimin e së drejtës së pronësisë së pasurisë së paluajtshme dhe e derdhin atë brenda 10 ditëve nga kryerja e veprimeve për llogari të organeve tatimore. 
Brenda datës 10 të muajit pasardhës, zyrat e regjistrimit të pasurisë së paluajtshme, dërgojnë në degën përkatëse të tatimeve evidencën përkatëse, e cila përmbledh emrin e individit tatimpagues, shumën e llogaritur të tatimit mbi të ardhurat nga kalimi i së drejtës së pronësisë, si dhe numrin dhe datën e dokumentit të derdhjes së këtij detyrimi në organin tatimor.
10. Ngarkohet Ministria e Drejtësisë që të informojë zyrat noteriale për respektimin e zbatimit të çmimeve minimale fiskale të përcaktuara në shtojcën bashkëlidhur këtij udhëzimi. Mosrespektimi i këtyre çmimeve në kontratat e noterizuara të shitjeve të pasurisë së paluajtshme konsiderohen kundërvajtje administrative për zyrat e noterëve dhe penalizohen sipas ligjit në fuqi.
11. Në rastet kur qytetarët, nëpërmjet aktit noterial, kanë bërë kalimin e së drejtës së pronësisë përpara datës 1 janar 2008, por paraqiten pas kësaj date për të kryer regjistrimet e nevojshme në sportelet e zyrave vendore të regjistrimit të pasurisë së paluajtshme, do të zbatohet tatimi mbi të ardhurat nga kalimi i së drejtës së pronësisë sipas nenit 11 të ligjit nr.8438, datë 28.12.1998 “Për tatimin mbi të ardhurat”, të ndryshuar, bazuar kjo në dispozitat e nenit 83 të Kodit Civil të Republikës së Shqipërisë.
12. Ky udhëzim hyn në fuqi me botimin në Fletoren Zyrtare dhe i shtrin efektet nga datë 1 janar 2008.

MINISTRI I FINANCAVE                                          	MINISTRI I DREJTËSISË
      Ridvan  Bode                                                                          Enkeled Alibeaj

Shtojca 1: Lista e kostove minimale fiskale dhe ¢mimeve minimale fiskale té
ndértimeve sipas rretheve

NR.

RRETHI

Kosto minimale fiskale

Cmimi minimal fiskal

lek/m2 lek/m2

1 Berat 20568 24288

2 Dibér 17374 20474

Durres Zona 1 20568 29248

Durres Zona 2 20568 28008

Durres Zona 3 20568 27512

Durres Zona 4 20568 26768

Durres Zona 5 20568 25528

4 Elbasan 15639 18739

5 Fier 18913 23873

6 Gjirokastér 20074 23794

7 Gramsh 17880 20980

8 Kavaje Zona 1 17695 25507

Kavaje Zona 2 17695 22655

Korce Zona 1 17146 23346

Korce Zona 2 17146 22726

9 Korce Zona 3 17146 22106

Korce Zona 4 17146 21486

Korce Zona 5 17146 20866

10 Krujé 20717 25057
i1 Kucové 22864 25964
12 Kukés 21017 24117
13 Lag 20717 23817
14 Lezhe Zona 1 16785 22985
Lezhe Zona 2 16785 21745

15 Librazhd 15639 18739
16 Lushnjé 20419 24139
17 Mirdité 21168 24268
18 Mat 20667 23767
19 Pegin 15725 18825
20 Pérmet 18534 21634
21 Pogradec 22759 27719
22 Puké 39882 42982
23 Sarande Zona 1 24031 31843
Sarande Zona 2 24031 28991

24 Shkodé r 26791 31751

25 Skrapar 13467 16567
26 Tepelené 20419 23519
27 Tropojé 43128 46228
Vlore Zona 1 20568 28008
Vlore Zona 2 20568 27760
28 Vlore Zona 3 20568 26768
Vliore Zona 4 20568 26148
Vlore Zona 5 20568 20568

- Pér ndértimet ne komunat né rrethet e mésipérme , ¢gmimi minimal fiskal i shitjes éshté

sa ¢mimi minimal fiskal sipas qytetit pérkatés shumézuar me koeficientin 0.8.

-

Lista e kostove minimale fiskale dhe cmimeve minimale fiskale té ndértimeve pér
rrethin e Tiranés

TIRANA
Kosto minimale Cmimi
Zonat Nen ndarje Zonave minimal fiskal
fiskale lek/m2
ne lek/m2
Zona 1 1/1 30000 58900
1/2 30000 57660
2/1 45000 150040
Zona 2 2/2 30000 97340
2/3 30000 83700
2/4 30000 57660
Zona 3 3/ 30000 58900
3/2 30000 57660
Zona 4 4/1 30000 58900
4 /1 30000 57660
5/1 45000 148800
Zona 5 5/2 30000 101060
5/3 30000 58900
5/4 30000 57660
Zona 6 30000 58900
7/1 30000 86180
Zona 7 712 30000 87792
7/3 30000 57660
7/4 30000 57660
8/1 30000 83824
Zona 8 8/2 30000 58900
8/3 30000 57660
9/ 30000 97960
Zona 9 9/2 30000 83824
9/3 30000 57660

10/1 30000 101060
Zona 10 10 /2 30000 98580
10 /3 30000 83824
111 30000 62000
Zona 11 11/2 30000 58900
1173 30000 57660

- Per ndertimet ne komunat e Tiranés, ¢gmimi minimal fiskal i shitjes eshte i barabarté me

19 200 lek/m2, ndérsa ¢mimi minimal fiskal &shté 25 400 lek/m2.

